stanford-oval/wikipedia huggingface dataset:
Anjovissalaattia

| Anjovissalaattia Freud Marx Engels & Jung |
| --- | --- | --- |

Studioalbumin tiedot
 Äänitetty : 1992–1993
 Julkaistu: 1993
 Tyylilaji: country rock
 Kesto: 51.13
 Levy-yhtiö: Johanna Kustannus
Freud Marx Engels & Jungin muut julkaisut
| Koottuja teoksia 1993 | Anjovissalaattia 1993 | Jäähyväiset laseille 1994 |
Anjovissalaattia on suomalaisen Freud Marx Engels & Jung -yhtyeen seitsemäs studioalbumi. Se julkaistiin vuonna 1993 levymerkillä Johanna Kustannus.
Kappaleet

Jacksonin suuri sirkus – 3.52
Torstai – 2.25 (alkup. Thursday)
Sammutetuin lyhdyin – 3.27
Raha – 3.07
Seppäsen paja – 2.30
Makiat muistot – 2.59
Vain ulvoa voin – 2.10 (alkup. Moanin’ the Blues)
Taivas – 3.07 (alkup. Time Was)
Outo päivä onnelassa – 3.00
Nappikauppa kannattaa – 2.59
Televisio – 2.25
Hit Mitchum! – 1.40
Ny se läks! – 2.22 (alkup. Back to the Barrooms Again)
Raakkauslaulu – 2.39
Hopeinen loru – 2.31
Kuule, en auttaa voi – 2.43 (I’m Sorry for You My Friend)
Metsän poika – 1.49 (alkup. Paranoid)
Moskova – Petuski All Night Long – 4.20
Vähälaktoosinen elintarvike

Emmental-tyyppinen juusto on laktoositonta pitkän kypsytyksen ansiosta.
Vähälaktoosinen elintarvike sisältää alle gramman maitosokeria eli laktoosia sadassa grammassa. Useimmat laktoosi-intolerantit voivat käyttää vähälaktoosisia tuotteita.  Kaikkein herkimpiä laktoosi-intolerantteja varten on kehitetty täysin laktoosittomia maitotuotteita. Vähälaktoosisia ja laktoosittomia tuotteita markkinoille tuotaessa niistä tulee tehdä erityisruokavaliovalmisteilmoitus Elintarviketurvallisuusvirastolle.
Elintarviketta saa markkinoida vähälaktoosisena, kun sen sisältämä laktoosipitoisuus on alle 1 g/100 g tuotetta, ja laktoosittomana, kun laktoosia on alle 0,01 g/100 g. Hapattaminen laskee maitovalmisteen laktoosipitoisuutta 20–30 prosenttia. Pitkään kypsytetyt juustot ovat valmistusmenetelmästään johtuen laktoosittomia. Kypsytyksen aikana maitohappobakteerit hajottavat juuston laktoosin propionihapoksi ja hiilidioksidiksi. Vähälaktoosisissa tuotteissa laktoosin määrää vähennetään entsymaattisesti. Tällöin tuotteeseen lisätään valmistuksen yhteydessä laktaasientsyymiä, joka pilkkoo laktoosin glukoosiksi ja galaktoosiksi. Vähälaktoosiset maitotuotteet maistuvat yleensä hieman makeammilta kuin vastaavat laktoosia sisältävät tuotteet, koska glukoosi ja galaktoosi ovat makeampia kuin laktoosi.
Valio kehitti vähälaktoosiset HYLA®-tuotteet 1970-luvulla. Myöhemmin markkinoille on tullut myös muiden valmistajien tuotteita, esimerkiksi Arlan Into.
Vähäkylä

Vähäkylä on suomalainen sukunimi, joka on muun muassa seuraavilla henkilöillä:
Kalevi Vähäkylä (s. 1940), ampumahiihtäjä
Kari Vähäkylä (s. 1945), ampumahiihtäjä
Leena Vähäkylä (s. 1960), tietokirjailija
Liisa Vähäkylä (s. 1965), kulttuurialan toimija, toimittaja ja copywriter.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Anna palaa 2

| Anna palaa 2> Bring It On Again |
| --- | --- |

Ohjaaja:  Damon Santostefano
Käsikirjoittaja:  Claudia Grazioso
Tuottaja:   Marc Abraham  Thomas Bliss 
Säveltäjä:  Paul Haslinger
Kuvaaja:  Richard Crudo
Leikkaaja:  Tony Lombardo
Pääosat:   Anne Judson-Yager  Bree Turner  Bethany Joy Galeotti  Faune A. Chambers  Bryce Johnson  Kevin Cooney  Richard Lee Jackson 
Valmistustiedot
Valmistusmaa:  Yhdysvallat
Tuotantoyhtiö:  Universal Studios
Levittäjä:  Universal Studios Home Entertainment Netflix
Kesto:  90 min.
Alkuperäiskieli:  englanti
Budjetti:  5 miljoonaa dollaria
Edeltäjä:  Anna palaa!
Seuraaja:  Anna palaa 3
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Anna palaa 2 (Bring It On Again) on vuonna 2004 julkaistu komediaelokuva, joka kertoo high schoolin kilpailuhenkisistä cheerleadereistä. Sen on ohjannut Damon Santostefano, käsikirjoittanut Alyson Fouse ja julkaissut Universal Pictures. Elokuva julkaistiin suoraan DVD:lle.
Anna palaa 2 on osa elokuvasarjaa, johon kuuluvat menestyselokuva Anna palaa! (2000) sekä sen itsenäiset jatko-osat Anna palaa 3 (2006), Anna palaa 4 (2007) ja Anna palaa: viimeiseen saakka (2009). Anna palaa 2 ei liity juonensa suhteen elokuvasarjan ensimmäiseen osaan.
Näyttelijät

| 0 | 1 | 2 |
| --- | --- | --- |
|  Anne Judson-Yager  | … |  Whittier Smith   |
|  Bree Turner  | … |  Tina Hammersmith   |
|  Kevin Cooney  | … |  Dean Sebastian   |
|  Faune A. Chambers  | … |  Monica   |
|  Bryce Johnson  | … |  Greg    |
|  Richard Lee Jackson  | … |  Derek    |
|  Bethany Joy Galeotti  | … |  Marni Potts (nimellä Joie Lenz)   |
|  Holly Towne  | … |  Janice    |
|  Dennis Hemphill Jr.  | … |  Francis    |
|  Felicia Day  | … |  Penelope Hope   |
|  Katherine Bailess  | … |  Colleen Lipman   |
|  Joshua Gomez  | … |  Sammy Stinger    |
|  Kelly Stables  | … |  Tiny Blonde   |
|  Brian Wade  | … |  Fatneck    |
|  Darren Geare  | … |  krokettitiimikaveri   |
Waldemar Fibigr

| Mitalit> Maa:   Tšekki.Miesten ratamelonta.MM-kilpailut  | Mitalit> Maa:   Tšekki.Miesten ratamelonta.MM-kilpailut  | Mitalit> Maa:   Tšekki.Miesten ratamelonta.MM-kilpailut  | Maa:   Tšekki> Miesten ratamelonta. |
| --- | --- | --- | --- |
|  Hopeaa | Duisburg 1995 | C-4 200 m |  |
|  Pronssia | Kööpenhamina 1993 | C-4 500 m |  |
|  Pronssia | México 1994 | C-4 200 m |  |
Waldemar Fibigr (20. kesäkuuta 1966 Pardubice – 21. lokakuuta 2022) oli tšekkiläinen ratameloja. Hän saavutti maailmanmestaruuskilpailuissa hopeaa 200 metrin kanadalaisnelosessa Duisburgissa 1995 sekä pronssia 500 metrin kanadalaisnelosessa Kööpenhaminassa 1993 ja 200 metrin kanadalaisnelosessa Méxicossa 1994. Soulin kesäolympialaisissa 1988 Fibigr kilpaili Tomáš Křivánekin parina 1 000 metrin kanadalaiskaksikossa karsiutuen välierissä. Barcelonan olympialaisissa 1992 hän kilpaili Jan Bartůněkin parina kanadalaiskaksikon 500 metrin kilpailussa sijoittuen kahdeksanneksi.
Anna opettajana

| Anna opettajana> Anne of Windy Poplars.Alkuperäisteos |
| --- | --- |
Kirjailija:  L. M. Montgomery
Kieli:  englanti
Julkaistu:  1936
Suomennos
Suomentaja:  Paula Herranen
Kustantaja:  WSOY
Julkaistu:  2002
Sivumäärä:  277
Sarja: Anna-sarja
Edeltävä:  Annan unelmavuodet
Seuraava:  Anna omassa kodissaan
Löydä lisää kirjojaKirjallisuuden teemasivulta
Anna opettajana (Anne of Windy Poplars) on L. M. Montgomeryn Anna-sarjaan kuuluva kirja. Se on sarjan neljäs osa. Kirja julkaistiin vuonna 1936. Montgomery kirjoitti sen kuitenkin jälkikäteen, samoin kuin teoksen Annan perhe, siinä vaiheessa kun sarjan muut osat olivat jo valmiit. Anna opettajana täyttää Annan unelmavuodet ja Anna omassa kodissaan -teosten väliin jääneen ajallisen aukon. Kirjan suomensi  Paula Herranen vuonna 2002. Sen kustansi WSOY.
Juoni

Anna opettajana kertoo Annan vuosista Summersiden koulun rehtorina. Se käsittää noin kolmivuotisen ajanjakson Annan elämästä kihlautumisesta Gilbert Blythen kanssa aivan häitä edeltävään aikaan. Tämän ajanjakson hän asuu Poppelipuisto -nimisessä talossa, jota emännöivät leskeksi jääneet Kate- ja Chatty-tädit sekä taloudenhoitajatar Rebecca Dew. Anna vierailee kotonaan Vihervaarassa vain lomillaan.
Kirja eroaa kerronnallisesti muista Anna-kirjoista siinä suhteessa, että merkittävä osa Anna opettajana -teoksesta koostuu Annan Gilbertille lähettämistä kirjeistä. Välissä on kuitenkin tavallisia kaikkitietävän kertojan kertomia jaksoja.
Summersiden koulun rehtorina Anna kohtaa monenlaisia haasteita. Ensinnäkin hänen on voitettava oppilaat puolelleen, sillä hänen oppilaistaan suuri osa kuuluu paikkakunnan merkittävimpään ja vaikutusvaltaisimpaan sukuun Pringleihin. Heidän johtohahmonsa koulussa Jen Pringle on päättänyt kääntää kaikki oppilaat Annaa vastaan. Annan opettajakollega, ilkeä ja pisteliäs vanhapiika Katherine Brook myös inhoaa Annaa, mutta ajan mittaan Anna onnistuu valloittamaan myös Katherinen sydämen puolelleen ja heistä tulee hyviä ystäviä, millä on suotuisia vaikutuksia myös Katherinen elämään.
Lisäksi Anna saa hyvän ystävän Poppelipuiston naapurissa asuvasta nuoresta, yksinäisestä ja äidittömästä lapsesta Elizabeth Graysonista. Kirja päättyy siihen, kun Anna lopettaa toimensa koulun rehtorina ja matkustaa Vihervaaraan  Avonleaan valmistelemaan häitään Gilbertin kanssa.
Alive 35

| Alive 35 KISS |
| --- | --- | --- |

Livealbumin tiedot
 Äänitetty : 27. toukokuuta 2008 – 28. kesäkuuta 2008
 Julkaistu: 2008
 Tyylilaji: Hard rock/Glam rock
 Levy-yhtiö: Concert Live
KISSin muut julkaisut
| Playlist Plus 2008 | Alive 35 2008 | Unmasked Box Set 2008 |
Alive 35 on yhdysvaltalaisen KISS-yhtyeen 14 konserttitallenteen sarja, joka äänitettiin yhtyeen Alive 35 -kiertueen Euroopan osuudella. Valmiin, rajoitettuna 1500 kappaleen painoksena julkaistun sarjan tallenteita myy konserttitaltiointien tuottamiseen sekä jakeluun erikoistunut yritys Concert Live. Jotkin levyistä, mm. Helsingin 27.5. konsertin taltiointi ovat loppuunmyytyjä.
Kaikki tallenteet sisältävät kokonaisuudessaan yhtyeen konsertin kevään 2008 Alive/35 -kiertueen Euroopan osuudelta. KISS soitti samat kappaleet samassa järjestyksessä kaikissa sarjan konserteissa. Taltioinnit on julkaistu 2-CD:llä. Ensimmäinen CD sisältää aina ensimmäiset 9 tai 10 kappaletta, ja toinen CD loput.
Kappalelista

"Deuce"
"Strutter"
"Got To Choose"
"Hotter Than Hell"
"Nothin' To Lose"
"C'mon And Love Me"
"Parasite"
"She"
"100,000 Years"
"Cold Gin"
"Let Me Go, Rock N' Roll"
"Black Diamond"
"Rock and Roll All Nite"
"Shout It Out Loud"
"Lick It Up"
"I Love It Loud"
"I Was Made for Lovin' You"
"Love Gun"
"Detroit Rock City"
Äänityspaikat

27. toukokuuta 2008 Hartwall Areena, Helsinki, Suomi
30. toukokuuta 2008 Olympiastadion, Tukholma, Ruotsi
31. toukokuuta 2008 Valhall, Oslo, Norja
1. kesäkuuta 2008 Koengen, Bergen, Norja
3. kesäkuuta 2008 Forum, Kööpenhamina, Tanska
4. kesäkuuta 2008 Color Line Arena, Hampuri, Saksa
6. kesäkuuta 2008 O2 Arena, Praha, Tšekki
9. kesäkuuta 2008 Velodrom, Berliini, Saksa
10. kesäkuuta 2008 SAP Arena, Mannheim, Saksa
11. kesäkuuta 2008 Oberhausen Arena, Oberhausen, Saksa
13. kesäkuuta 2008 Download Festival, Leicestershire, Yhdistynyt kuningaskunta
15. kesäkuuta 2008 Arrow Rock Festival, Nijmegen, Alankomaat
17. kesäkuuta 2008 Bercy, Pariisi, Ranska
28. kesäkuuta 2008 Graspop Metal Meeting, Dessel, Belgia
Kokoonpano

Gene Simmons (laulu/bassokitara)
Paul Stanley (laulu/komppikitara)
Tommy Thayer (kitara/taustalaulu)
Eric Singer (rummut/taustalaulu)
Aiheesta muualla

Alive 35 Discogsissa. (englanniksi)
Andrew Wakefield

Andrew Wakefield vuonna 2019.
Andrew Wakefield (s. 1957 Britannia) on lupansa menettänyt entinen lääkäri, joka on tutkimuksillaan pyrkinyt löytämään yhteyttä autismin ja MPR-rokotteen välille. Hänet tunnetaan rokotevastaisuudestaan. Wakefieldin vuonna 1998 julkaiseman tutkimuksen tulokset osoitettiin myöhemmin vääriksi ja hän menetti lääkärinoikeutensa Britanniassa.
Kiistat

Vuonna 1998 tieteellinen julkaisu The Lancet veti pois Wakefieldin tutkimuksen, joka käsitteli autismia ja MPR-kolmoisrokotetta. Britannian lääkärirekisterin General Medical Councilin (GMC) mukaan Wakefield toimi tavalla, joka oli epärehellinen, erehdyttävä ja vastuuntunnoton, tehdessään tutkimusta sen selvittämiseksi, onko suolistosairauksilla ja autismilla yhteyttä kolmoisrokotteeseen, joka suojaa tuhkarokolta, sikotaudilta ja vihurirokolta. Wakefieldin maine kyseenalaistui siinä vaiheessa, kun hänen tutkimuksensa epäonnistuivat eikä hän löytänyt yhteyttä MPR-kolmoisrokotteen ja autismin välillä. Monet perheet kuitenkin tukivat häntä epäonnistumisista huolimatta, vaikka perheitä moitittiin yhteistyöstä Wakefieldin kanssa.
Proceedings of the National Academy of Sciences -lehdessä vuonna 2012 julkaistussa artikkelissa mainittiin, että Wakefieldin vuoden 1998 julkaisu on siteeratuin tieteellinen julkaisu, joka on jouduttu vetämään pois väärennyksen takia. Sitä oli siteerattu 758 kertaa.
Vaxxed

New Yorkissa järjestettävän Tribecan elokuvafestivaalin ohjelmistoon otettiin keväällä 2016 Wakefieldin ohjaama rokotevastainen elokuva Vaxxed: From Cover-Up to Catastrophe. Festivaalin perustajiin kuuluva Robert De Niro perusteli aluksi valintaa sillä, että sen haluttiin synnyttävän avointa keskustelua autismin syistä. Elokuva vedettiin kuitenkin pois sen herättämän vastustuksen vuoksi.
Vaxxed > Vaxxed II

Vuonna 2020 yhdysvaltalaiset rokotevastaiset Vaxxed-bussilla kulkevat aktivistit saivat julkaistuksi elokuvan Vaxxed II: The People's Truth, joka tunteisiin vetoavasti kertoo vammautuneista ja kuolevista lapsista ja heidän vanhempiensa luonnollisesta surusta. Yhteistä edelliselle on lasten omaisten suru ja hämmennys. Luonnollista on, että ihmiset haluavat ymmärtää tapahtunutta yhteiseksi lohdutuksekseen. Tieteelliset selvitykset eivät tosin ole löytäneet yhteyttä lasten sairastumisten ja rokotuksien välillä. Sen sijaan tiede on osoittanut rokotevastaisuuden lisäävän esimerkiksi vakavaa tuhkarokkoa lapsissa muun muassa Euroopassa. Andrew Wakefield on edelleen rokotevastaisen liikkeen ikoninen hahmo.
Angonoka

| Angonoka |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Kilpikonnat Testudines
Heimo::  Maakilpikonnat Testudinidae
Suku::  Astrochelys
Laji::  yniphora
Kaksiosainen nimi
 Astrochelys yniphora  (Vaillant, 1885) 

Katso myös
   Angonoka Wikispeciesissä   Angonoka Commonsissa 
Infobox OKNimi-testi OKIUCN-testi OK: 
Angonoka (Astrochelys yniphora)  on maakilpikonniin kuuluva matelijalaji. Lajia tavataan uhanalaisena Madagaskarilta.
Koko ja ulkonäkö

Angonoka voi kasvaa 36–47 cm pitkäksi ja saavuttaa 10 kg:n painon. Koiraat ovat naaraita suurikokoisempia ja niiden häntä on naaraan häntää pidempi ja paksumpi. Angonokan kilpi on korkea. Kilpi koostuu kuusikulmaisista vaaleanruskeista levyistä, joiden reunat ovat tummat. Kilven reunat ovat keltaiset. Angonokan pää, jalat ja häntä ovat väriltään ruskehtavan keltaiset.
Levinneisyys ja elintavat

Angonokaa tavataan Madagaskarin luoteisosasta Baly Bayn alueelta. Lajin elinympäristä ovat bambutiheiköt, pensaikot ja savannit. Se on aktiivinen päiväsaikaan. Angonoka syö kasviravintoa kuten lehtiä ja hedelmiä. Angonokat saavuttavat sukukypsyyden 15–20 vuoden iässä ja voivat elää 50–100 vuoden ikäisiksi. Sen parittelukausi on sadekaudella lokakuusta helmikuulle. Naaras munii yhdestä kuuteen munaa yleensä pensaaseen ja munimiskertoja voi olla neljä tai viisi vuodessa. Munat kuoriutuvat 6–8 kuukauden kuluttua.
Angonoka luokitellaan äärimmäisen uhanalaiseksi ja kannan kooksi arvioidaan 200–600 yksilöä ja se on yksi uhanalaisimmista kilpikonnista. Suurimmat uhkat lajille ovat pyydystäminen ravinnoksi ja elinympäristön häviäminen maastopalojen ja maatalousmaaksi muokkaamisen vuoksi. Suuri uhka on myös pyydystäminen kansainväliseen lemmikkieläinten kauppaan ja salakuljetus Madagaskarilta. Angonoka on suojeltu Madagaskarin lailla ja CITES-sopimuksella.
Alandia Cup

Alandia Cup on vuodesta 1978 alkaen Maarianhaminassa järjestetty jalkapalloturnaus 11-vuotiaille pelaajille. Turnaukseen on osallistunut joukkueita Suomen lisäksi myös esimerkiksi Ruotsista ja Virosta. Vuoden 2024 turnaukseen osallistui ennätykselliset 126 joukkuetta.
Voittajat > Pojat

1978 IFK Mariehamn
1979 Reipas, Lahti
1980 BP, Tukholma
1981 HJK, Helsinki
1982 BP, Tukholma
1983 BP, Tukholma
1984 HJK, Helsinki
1985 Honka, Espoo
1986 VaNL, Valkeakoski
1987 HJK, Helsinki
1988 JPK, Helsinki
1989 HJK, Helsinki
1990 KaaNa, Kaarina
1991 Dynamo Moskva
1992 LoPa, Lohja
1993 FC Kasiysi, Espoo
1994 IFK Mariehamn
1995 FC Staines Town Juniors, Englanti
1996 FC Staines Town Juniors, Englanti
1997 HJK, Helsinki
1998 Steve Beeks Soccer School FC, Englanti
1999 Steve Beeks Soccer School FC, Englanti
2000 HJK, Helsinki
2001 Pohjois-Espoon Ponsi, Espoo
2002 Steve Beeks Soccer School FC, Englanti
2003 Steve Beeks Soccer School FC, Englanti
2004 HJK, Helsinki
2005 Steve Beeks Soccer School FC, Englanti
2006 FF Jaro, Pietarsaari
2007 FC Futura, Porvoo
2008 Operi Jalgpallikool, Viro
2009 TPV, Tampere
2010 TPV, Tampere
2011 Steve Beeks Soccer School, Englanti
2012 Tuusulan Palloseura
2013 Tuusulan Palloseura
2014 FC Honka Barca mustat, Espoo
2015 NuPS, Nummela
2016 FC Viikingit punainen, Helsinki
2017 NuPS, Nummela
2018 Sollentuna FK Tegel, Tukholma
2019 HYPS Ricing Force 1, Hyvinkää
2020 Turnausta ei järjestetty Covid-19 johdosta
2021 TPV, Tampere
2022 Halliford Colts, Englanti (vuonna 2011 syntyneet)
2022 LoPa, Lohja (vuonna 2010 syntyneet)
2023 Pohjois-Espoon Ponsi, Espoo
2024 IFK Lidingö FK, Tukholma
Voittajat > Tytöt

2001 IFK Mariehamn
2002 Tyresö FF, Tukholma
2003 HJK/Laajasalo, Helsinki
2004 IFK Mariehamn
2005 Bagarmossens BK, Tukholma
2007 FC HIK, Hanko
2008 Hammarby IF, Tukholma
2009 FC Futura, Porvoo
2010 Korson Palloseura, Vantaa
2011 Hyvinkään Palloseura
2012 Nummelan Palloseura
2013 Ilves Keltainen, Tampere
2014 Huddinge IF, Ruotsi
2015 JäPS, Järvenpää
2016 JyPK, Jyväskylä
2017 EPS, Espoo
2018 PPJ, Helsinki
2019 EPS punainen, Espoo
2020 Turnausta ei järjestetty Covid-19 johdosta
2021 FC Nokia, Nokia
2022 SalPa, Salo (vuonna 2011 syntyneet)
2022 NuPS, Nummela (vuonna 2010 syntyneet)
2023 Jomala IK, Ahvenanmaa
2024 HooGee/GrIFK YJ, Espoo/Kauniainen
Aiheesta muualla

Turnauksen kotisivut
Armand Assante

| Armand Assante |
| --- | --- |
 Armand Assante vuonna 2018.
Henkilötiedot
Koko nimi:  Armand Anthony Assante Jr.
Syntynyt: 4. lokakuuta 1949 (ikä 75) New York, New York, Yhdysvallat
Ammatti:  näyttelijä
Aiheesta muualla
www.armandassante.net
IMDb 
Elonet
Armand Anthony Assante Jr. (s. 4. lokakuuta 1949 New York, New York) on yhdysvaltalainen näyttelijä, joka on ollut neljä kertaa Golden Globe -ehdokkaana: elokuvista Jack the Ripper (1988), Lain pyöveli (1990), Gotti (1996) ja Odysseus (1997). Hän voitti Emmyn draamaelokuvassa Gotti roolistaan John Gottina. Assante on ollut myös Emmy-ehdokkaana elokuvasta Jack the Ripper. Assante on ollut myös Annie-, Satellite- ja Screen Actors Guild Awards -ehkokkaana.
Assanten äiti on irlantilainen ja isä italialainen. Hän on näytellyt aktiivisesti vuodesta 1974 lähtien. Hän on näytellyt myös monissa sarjoissa, kuten Pako ja Teho-osasto.
Assante on ollut naimisissa Karen Assanten kanssa ja heillä on kaksi yhteistä lasta.
Aiheesta muualla

Armand Assante Internet Movie Databasessa. (englanniksi)
Anna mun ajoissa tietää

| Anna mun ajoissa tietää Markku Aro |
| --- | --- | --- |

Kokoelmalevyn tiedot
 Julkaistu: 2001
 Formaatti: CD-levy
 Kesto: 68.00
 Levy-yhtiö: Warner music
Anna mun ajoissa tietää on vuonna 2001 julkaistu 20 suosikkia -sarjaan kuuluva Markku Aron kokoelmalevy.
Kappaleet

Anna mun ajoissa tietää – 2.51
Talven yli – 3.22
En kadu mitään – 2.48
Taka - takata – 2.45
Yön sävel – 3.16
Saanhan viimeisen tanssin – 3.12
Elämäni on kuin suuri haave – 2.37
Hunajaisin huulin – 3.28
Ainoain oot sä vain – 3.58
En näkemiin sanoa voi – 3.10
Ero jompaa kumpaa satuttaa – 3.08
Sua rakastan – 2.28
Kielletyt leikit – 3.06
Painan pään – 4.36
Anna aikaa – 4.12
Rakkautta vain – 3.49
Sua en saa puhumaan – 4.06
Voin luottaa – 3.35
Ensi kertaa – 3.30
Jos luoja suo – 4.03
Waldemar Eneberg

Waldemar Eneberg (6. tammikuuta 1840 Närpiö – 8. kesäkuuta 1904 Helsinki) oli suomalainen poliitikko ja senaattori. Hän kuului 1900-luvun alussa Suomalaisen puolueen johtaviin miehiin.
Enebergin vanhemmat olivat Närpiön kappalainen ja myöhempi Kokemäen kirkkoherra Isak Reinhold Eneberg ja vapaaherratar Fredrika Lovisa von Knorring. Eneberg kirjoitti ylioppilaaksi Turusta vuonna 1858 ja opiskeli lakia. Opiskeluaikoinaan hän omaksui J. V. Snellmanin fennomanian poliittiseksi aatemaailmakseen. Valmistuttuaan tuomariksi 1870 hän työskenteli ensin Porvoon tuomiokapitulin ja sen jälkeen Valtiokonttorin sihteerinä sekä 1880–1883 jälkimmäisen tirehtöörinä. Vuosina 1883–1891 hän oli Suomen Pankin johtokunnan jäsen. Eneberg oli Helsingin kaupunginvaltuustossa 1879–1885 ja 1891, kirkolliskokouksen edustajana 1876 sekä valtiopäivillä porvarissäädyssä Lappeenrannan edustaja 1885 ja 1888 sekä Kajaanin edustaja 1891. Porvarissäädyssä hän oli sen suomenmielisen vähemmistön johtajia. Hän myös kirjoitti 1890 perustetun Keskinäisen Henkivakuutusyhtiö Suomen säännöt.
Vuonna 1891 Eneberg nimitettiin senaatin talousosastoon salkuttomaksi senaattoriksi ja edelleen 1893 siviilitoimituskunnan sekä 1897 oikeustoimituskunnan päälliköksi. Varsinkin Suomalaisen puolueen johtohahmon Yrjö Sakari Yrjö-Koskisen erottua senaatista 1899 Enebergistä tuli puolueen senaattoriryhmän johtava toimija, minkä vuoksi hän kantoi päävastuun puolueensa ensimmäisen sortokauden aikaisesta politiikasta. Vaikka pyrkimyksenä olikin jarruttaa ja torjua Suomen venäläistämistä, Eneberg ryvettyi pahasti yhtenä johtavista myöntyväisyyslinjan edustajista, varsinkin perustuslaillisten silmissä. Hänen ja vanhasuomalaisten merkittävin saavutus senaatissa oli vuoden 1902 kieliasetus, jolla suomi lopullisesti sai yhdenvertaisen aseman virkakielenä ruotsin rinnalla. Eneberg aateloitiin vuonna 1903 ja hän otti aatelissukunsa tunnuslauseeksi puolueensa iskulauseen "taipuu eikä taitu", joka sopi myös hänen katajaan viittaavaan sukunimeensä.
Waldemar Enebergin veli oli assyriologi Karl Fredrik Eneberg. Pääjohtaja Otto Sarvi ja kansanedustaja Paavo Korpisaari olivat Enebergin vävyjä.
Armando Manzanero

Manzanero (2016).
Armando Manzanero vuonna 2010.
Armando Manzanero Canché (7. joulukuuta 1935 Mérida, Meksiko – 28. joulukuuta 2020) oli meksikolainen muusikko ja säveltäjä. Häntä pidetään Meksikon sodan jälkeisen ajan merkittävimpänä romanttisen musiikin säveltäjänä. Manzanero sävelsi monia tunnettuja boleroita, ja hänen kappaleitaan on käännetty useille kielille ja niitä ovat esittäneet muun muassa Tony Bennett, Frank Sinatra ja Elvis Presley.
Elämäkerta

Manzanero aloitti musiikin opinnot 8-vuotiaana paikallisessa taidekoulussa. Hän jatkoi opiskelua Méxicossa. 15-vuotiaana, vuonna 1950, hän sävelsi ensimmäisen melodiansa Nunca en el mundo (ei koskaan maailmassa). Kappaleesta on sittemmin tehty 21 eri versiota. Vuonna 1951 Manzanero aloitti uransa pianistina.
Vuonna 1957 hänet palkattiin CBS Internationalin Meksikon osaston musiikilliseksi johtajaksi ja levy-yhtiö EMI:n promoottoriksi. Vuonna 1959 RCA Victorin johtaja kehotti Manzaneroa levyttämään ensimmäisen rakkauslauluja sisältäneen albuminsa. Albumi sai nimen Mi primera grabación, ensimmäinen levyni. Vuonna 1970 Sid Wayne, joka toimi Elvis Presleyn säveltäjänä, käänsi Manzaneron ”Somos novios” -kappaleen englanniksi. Kappaleen esitti Perry Como ja se oli ehdolla Grammy-palkinnon voittajaksi. Menestyksen kuitenkin tärveli yhdysvaltalaisen tuomioistuimen päätös plagiarismista. Manzanero joutui palauttamaan kaikki kappaleen englanninkielisen version esittämisestä saamansa tulot. Päätös oli merkittävä isku Manzanerolle, joka oli säveltänyt alkuperäisen kappaleen kaksi vuosikymmentä aiemmin, ja joka itse joutui plagiarismin kohteeksi. Nykyään Manzaneroa pidetään laulun säveltäjänä, ja tuomioistuimen päätöstä vääränä.
Vuodesta 1982 Manzanero toimi Meksikon kirjailijoiden ja säveltäjien yhdistyksen varapuheenjohtajana ja toimi aktiivisesti tekijänoikeuksien puolestapuhujana.
Manzaneron kappaleita ovat esittäneet muun muassa Christina Aguilera, Tony Bennett, Andrea Bocelli, Il Divo, Elvis Presley, Raphael ja Frank Sinatra.
Hän sävelsi uransa aikana yli 400 kappaletta, joista 50 on saavuttanut kansainvälistä suosiota. Hän osallistui lukuisiin televisio- ja radio-ohjelmiin, sävelsi yli 30 albumia ja teki myös runsaasti elokuvamusiikkia.
Käännös suomeksi